Oldenborren. 



127 



optræder ogsaa paa den udviklede Oldenborre (foruden paa for- 

 skellige andre Insekter). Den er ogsaa funden her i Landet, baade 

 paa Larver og paa udviklede Oldenborrer, men om den hos os er 

 hyppig eller ej, og om den dræber talrige Oldenborrer eller faa, 

 vides ikke^. 



De af Oldenborrens Fjender, der er de vigtigste for os, her i 

 Landet, er dog aabenbart Bakterierne. Her i Landet optræder 

 der hos Oldenborrelarven en lille oval Bakterie^, der fremkalder en 

 dødelig Sygdom hos dem; Bakterien findes i stor Mængde i Blodet 

 hos de angrebne Dyr Hos de syge Larver viser der sig forst 

 ligesom mælkede Pletter paa Huden, senere danner der sig talrige, 

 ligesom udflydende, blaalige eller sortagtige Pletter; Dyret er da 

 meget mat og dør; efter Døden bliver det temmelig hurtig brunlig- 

 sort over det hele og falder sammen som en tom Sæk. Denne 

 Sygdom synes at være temmelig udbredt her i Landet og optræder 

 paa sine Steder hos et stort Procentantal af Larverne^. Ogsaa en 

 russisk Undersøger har fundet Bakteriesygdomme hos Oldenborre- 

 larven^. 



fandt han, at 60 — 70 "/o var dræbte, og 18 Dage senere var der næsten ingen levende 

 Larver mere tilbage. Se angaaende denne Svamp især: Giard, Isaria densa, Cham- 

 pignon parasite du Hanneton. i: IJull. scientifique de la France et de la Belgique 

 tome 24. 



^ Rostrup har fundet denne Svamp (eller en nærstaaende) paa Oldenborrer og 

 O. -Larver (se hans »De i Danmark optrædende Snyltesvampe« i: Vidensk. Medd. fra 

 naturh. Foren. 1893 S. 90). Selv har jeg i 1895 fundet Svampen paa talrige ud- 

 viklede Oldenborrer, som jeg havde holdt i Fangenskab; de laa døde, delvis dæk- 

 kede af Svampen , i eller paa Jorden i Glassene , hvori de havde levet (Dr. Rostrup 

 har godhedsfuldt undersøgt disse Oldenborrer). Samme Aar fandt jeg i en Urtepotte 

 nogle døde, ligeledes af Svampen dræbte, spæde Oldenborrelarver ; de var fremkomne 

 af Æg, der var lagte af fangne Oldenborrer. I 1896 endelig har jeg fundet Svampen 

 paa flere tilsendte Larver, som ved Ankomsten intet syntes at fejle, men som nogen 

 Tid efter laa døde og dækkede af Svampen. (Det bor bemærkes, at baade Olden- 

 borrerne og Larverne er modtagne fra Strandegaard ved Fakse, hvor jeg • — ■ se neden- 

 for S. 131 Anm. 2 — for nogle Aar siden har udlagt Isaria densa; men det er 

 vistnok usandsynligt, at Infektionen stammer fra Udlægningen). 



^ Se min Afhandl. »Om Sygdomme hos skadelige Insekter, særlig hos Olden- 

 borrelarven«. i: Ugeskrift for Landmænd 1894 S. 155 — 57 og 168 — -Ji. 



^ Ved i Sept. 1893 ^^ opgrave alle Oldenborrelarverne paa et 600 Kvadratalen 

 stort Stykke Jord (paa Strandegaard ved Fakse) fandt jeg, at omtrent 14% af de 

 opgravede 521 Larver led af Sygdommen. 



* Krasilshtshik, La Graphitose et la Septicémie ch. 1. Insectes. i: Mém. Soc. 

 Zool. France p. l'Année 1892, tome 6, S. 245. 



